കാബൂളില് ചുവര് ചിത്രങ്ങള് അപ്രത്യക്ഷമായി പകരം പ്രത്യക്ഷപ്പെട്ടത് താലിബാന് സ്തുതിവാചകങ്ങള് കാബൂള് തെരുവിലെ ചുവര് ചിത്രങ്ങള് ചായമടിച്ച് മറച്ചതിനു പിന്നാലെ അവിടെ പ്രത്യക്ഷപ്പെട്ടത് താലിബാന് സ്തുതിവാചകങ്ങള്. അഫ്ഗാനിസ്ഥാനില് ഭരണം ഏറ്റെടുത്തതിനു ശേഷം താലിബാന് വ്യാപകമായി ചുവര് ചിത്രങ്ങള് നീക്കം ചെയ്തിരുന്നു. കാബൂള് തെരുവുകളിലെയും കടകളിലെയുമൊക്കെ ചുവര് ചിത്രങ്ങള് ചായമടിച്ച് മറച്ച ദൃശ്യങ്ങള് സമൂഹമാധ്യമങ്ങളില് പ്രചരിച്ചു. ഇതിനു പിന്നാലെയാണ് ചുവരില് താലിബാന് സ്തുതി വാചകങ്ങള് പ്രത്യക്ഷപ്പെട്ടത്. Murals Kabul slogans Taliban നേരത്തെ, താലിബാനെതിരെ പ്രതിഷേധവുമായി സ്ത്രീകള് തെരുവിലിറങ്ങിയിരുന്നു. കാബൂളിലെ തെരുവിലാണ് സമത്വവും നീതിയും ജനാധിപത്യവും ആവശ്യപ്പെട്ട് സ്ത്രീകള് പ്രതിഷേധിച്ചത്. 20 വര്ഷം മുന്പുണ്ടായിരുന്ന ആളുകളല്ല തങ്ങളെന്ന മുദ്രാവാക്യവുമാണ് അവര് തെരുവിലിറങ്ങിയത്. താലിബാന് അധികാരത്തിലേറിയതിനു ശേഷം പല തവണ പലയിടങ്ങളിലായി സ്ത്രീകള് പ്രതിഷേധിച്ചിരുന്നു. അതേസമയം, താലിബാന് നടത്തിയ വിജയാഘോഷത്തില് കൊല്ലപ്പെട്ടത് നിരവധി ആളുകളെന്ന് റിപ്പോര്ട്ട്. കാബൂളില് താലിബാന് വെടിയുതിര്ത്ത് വിജയാഘോഷം നടത്തുന്നതിനിടെ കുട്ടികളടക്കം നിരവധി ആളുകളാണ് കൊല്ലപ്പെട്ടത്. വെള്ളിയാഴ്ച രാത്രിയായിരുന്നു സംഭവം. അഫ്ഗാന് വാര്ത്താ ഏജന്സി അസ്വാകയാണ് ഈ വാര്ത്ത റിപ്പോര്ട്ട് ചെയ്തത്. Read Also : കാബൂളില് വെടിയുതിര്ത്ത് താലിബാന്റെ വിജയാഘോഷം മരിച്ചത് കുട്ടികളടക്കം നിരവധി ആളുകള് നാഷണല് റെസിസ്റ്റന്സ് ഫ്രണ്ട് ഓഫ് അഫ്ഗാനിസ്ഥാനെ കീഴടക്കി പഞ്ജ്ഷീര് താഴ്വര കീഴടക്കിയതിനു പിന്നാലെയായിരുന്നു താലിബാന്്റെ വിജയാഘോഷം. ഇതിന്്റെ വെടിയൊച്ചകള് കാബൂളിലെങ്ങും മുഴങ്ങിക്കേട്ടിരുന്നു. അപകടത്തിന്്റെ ദൃശ്യങ്ങള് സമൂഹമാധ്യമങ്ങളില് പ്രചരിക്കുകയാണ്. റിപ്പോര്ട്ടുകള് പ്രകാരം നങ്കര്ഹര് പ്രവിശ്യയില് കുറഞ്ഞത് 17 പേര്ക്ക് അപകടം സംഭവിച്ചിട്ടുണ്ട്. എത്ര പേര് കൊല്ലപ്പെട്ടുവെന്നോ എത്ര പേര്ക്ക് പരുക്കേറ്റുവെന്നോ ഉള്ള കൃത്യമായ കണക്കുകള് ലഭ്യമല്ല. അതേസമയം, പഞ്ജ്ഷീര് താഴ്വര കീഴടക്കി എന്ന വാര്ത്ത വ്യാജമാണെന്ന് നാഷണല് റെസിസ്റ്റന്സ് ഫ്രണ്ട് ഓഫ് അഫ്ഗാനിസ്ഥാന് അറിയിച്ചു. മറ്റ് ചില റിപ്പോര്ട്ടുകളും ഈ വാര്ത്ത വ്യാജമാണെന്ന് അവകാശപ്പെട്ടു. നേരത്തെ, താലിബാനുമായുള്ള സഹകരണം ആപത്തെന്ന് രഹസ്യാന്വേഷണ ഏജന്സികള് റിപ്പോര്ട്ട് നല്കിയിരുന്നു. രാജ്യത്തെ ഭീകരവാദ പ്രവര്ത്തനങ്ങള്ക്ക് താലിബാന് സഹായം നല്കുന്നുണ്ടെന്ന് ഏജന്സികള് മുന്നറിയിപ്പ് നല്കി. കശ്മീര് ഭീകരവാദികളെ ഉള്പ്പെടെ താലിബാന് സഹായിക്കുന്നതായും രഹസ്യാന്വേഷണ ഏജന്സികള് അറിയിച്ചു. പാകിസ്താനാണ് താലിബാനെ വഴിവിട്ട് സഹായിക്കുന്നതെന്ന് ഇന്റലിജന്സ് റിപ്പോര്ട്ടില് പറയുന്നു. Story Highlight: Murals disappear Kabul replaced slogans Taliban